Il-PM Joseph Muscat jgħid li Malta qed tagħti l-għajnuna medika lil xi ħadd fuq il-bastiment Lifeline, imma għamilha ċara li... Malta evakwat persuna mill-MV Lifeline, il-bastiment li jinsab bejn sema u ilma bl-immigranti fuqu li l-Italja mhux se taċċetta fil-portijiet tagħha. Il-Gvern Malti forna lil dawk fuq il-bastiment b'ammont ta' affarijiet li l-immigranti se jkollhom bżonn, minkejja li Malta m'għandha l-ebda obbligazzjoni li tagħmel dan. Hekk sostna il-PM Joseph Muscat f'intervista fuq ir-Radju ONE li se tixxandar għada. Muscat qal illi minkejja il-fatt li l-bastiment jinsab fiż-żona Maltija ta' salvataġġ, Malta m'għandha l-ebda obbligazzjoni lejn din id-dgħajsa. Il-Forzi Armati ta' Malta qed jevakwaw lil persuna li għandha bżonn l-għajnuna medika.